Allñapa' allo'tsen altar , enot̃ñapa' allecma a'crratenet tsach puese' ñeñt̃ atarr eñmosat̃tetsa Partsocop ; ñeñt̃ña altar eno'marpa' e'ñe cohuen orotattena . Ñam̃a allohuanen po'ppauño allo'tsen tsapot ; ñeñt̃pa'c̈ho'ña eno'marpa' orotaten . Allña añño'tenet mapuettall allo aquellcaret̃ Yompor po'ñoñ ñeñt̃ a'poctat Yompor ahuat̃ acheñeneshacop . All añño'tenet ñam̃a pajo' orotaten , allña esha'taret̃ coñe't̃ maná ñam̃a tsapoto allo'tsen Aarón po'carr ñeñt̃ tapa'llatse't̃ ahuat̃ .
